RAFAEL BENET, PRESENTADOR DE 
J.O. JANSANA 


Josep Oriol Jansana d'Anzizu (Barcelona 1913 - 1993), que solia signar 
amb el nom de fonts posat només amb inicials, fou un pintor de la generació 
triturada per la Guerra Civil que ja havia començat decididament a fer exposicions 
individuals —i col-lectives, és clar— abans d'aquell conflicte. 

La seva primera exposició personal tingué lloc a les galeries Syra, de Barcelona, 
del 15 al 27 d'abril de 1934, i tornà a exposar a la mateixa galeria del 26 de gener 
al 9 de febrer del 1935, i del 2 al 16 de maig del 19361. En els catàlegs de cap 
d'aquestes exposicions no hi ha presentació escrita. 

En aquella etapa inicial de la seva carrera, Jansana també mostrà obra a 
l'Exposició de Primavera de Barcelona del 1935, i ja en plena guerra, a l'Exposició 
d'Art pro-Ajut Permanent a Madrid, organitzada pel PS.U. a la seu dels antics 
“Quatre Gats", el març del 1937. 

Rafael Benet, que especialment a la postguerra tindria una llarga relació 
personal amb Jansana, ja havia valorat aquelles primeres mostres públiques del 
pintor, i amb motiu de la de 1935 escriví: "Art ambiciós el seu i propi d'un 
home no gens vulgar. Pintura bona, malgrat la verdositat de les obres, tot just 
establertes. Gravetat de tons, densitat de matèria i agudesa simplificadora es 
troben reunides en aquestes teles tan ben començades. (No s'ha d'oblidar mai 
que únicament aquells que comencen bé poden acabar bé.)”? 

Més endavant, amb motiu de la seva exposició ja esmentada del 1936, Benet 
elogiava de nou Jansana dient d'ell que "es fa admirar en la seva actual producció, 
que ha guanyat moltíssim, sobretot per haver entès que la llum és la matèria de 
la pintura”? 

A la postguerra, la primera individual de Jansana tingué lloc a les Galerías 
Españolas també de Barcelona, del 2 al 15 de maig del 1942, i per primer cop el 
catàleg portava text de presentació, que va ser obra de Marià Pidelaserra" . Jansana 
havia conegut el pintor postmodernista a través del seu amic Francesc Fontbona 


1 De fet, d'aquestes tres exposicions individuals de Jansana anteriors a la guerra civil no se n'ha 
parlat gaire, ja que el mateix pintor n'havia perdut el record, i als currículum que difonia només 
hi esmentava la del 1935. 

2 Rafael BENET: Actualitat artística, "La Veu de Catalunya” (7-11-1935); cito pel recull Rafael 
BENET: Cròniques d'art a La Veu de Cagalunya 1934-1936, Fundació Rafael Benet, Barcelona 
2006, pàg. 186. 

3 Rafael BENET: Florida primavera, "La Veu de Catalunya" (10-V-19356): cito pel recull esmentat, 
pàg. 362. 


J. O. Jansana. Paisatge. Oli. c. 1930. 


Vázquez —el meu pare—, que tenia una forta relació amb Pidelaserra bàsicament 
a causa de la profunda amistat d'aquest amb l'escultor Emili Fontbona, oncle de 
Francesc, que en els darrers anys del vell pintor fou a més metge seu. Tot això es 
traduí en freqüents trobades de Jansana, i d'altres artistes joves com la pintora 
Teresa Vilarrúbias, el pintor Ignasi Mundó o el meu pare mateix, amb Pidelaserra 
i el seu fraternal company, també pintor, Pere Ysern, recent retornat de la seva 
llarga etapa de residència a París. S'establí aleshores una relació d'informal 
mestratge de Pidelaserra sobre Jansana. 

Altres exposicions individuals de Jansana se succeiren, aleshores a la Sala 
Vinçon —on el pintor havia entrat en una relació de marxandatge amb Jacint 
Amat-, del 11 al 24 de desembre del 1943, del febrer-març del 1945, del 17 de 
novembre al 5 de desembre del mateix 1945 —aquesta una individual conjunta 
amb Ignasi Mundó-, i del març-abril del 1947. Els catàlegs d'aquestes exposicions 


4 Pidelaserra deia de Jansana que estava “dotado con largueza para la pintura" i el qualificava de 
pintor “de sana sensibilidad, diversa en la unidad de su obra, suma honradez pictórica, emotivo, 
ingenuo, místico a veces "i afegia “su pintura no es anécdota, es visión de dentro a fuera; su arte es noble 
ambición; sus lienzos, exacerbados unos (ultramares y rojos): otros plácidos (grises, plata y rosa); en todos 
ellos palpitando la misma trémula emoción, el mismo deseo de amar, de bien amar la Naturaleza en su 
total magnificencia”. 


J.O. Jansana. Paisatge de Sant Sadurní, que participà a l'exposició individual de 1964. 


no incloien presentació escrita" . Era l'època en la que el pintor formava part del 
curiós grup, tanmateix no pas gaire homogeni, de la Campana de Sant Gervasi, 
al costat de pintors com Olivé Busquets, Colson, Sanjuan, Gabino, Josep Maria 
de Sucre o d'escultors com Manolo Hugué i Busquets. 

Una greu crisi d'esquizofrènia interrompé dramáticament la carrera de Jansana 
que estigué una tretzena d'anys apartat de la circulació, ingressat en una institució 
psiquiàtrica, sotmès als durs mètodes de tractament de les malalties mentals 
agudes que s'estilaven encara en aquell temps. 

Feligment Jansana supera aquell gran entrebanc de salut, bé que sempre lin 
quedarien seqiieles, prou ben controlades tanmateix, que mai més s'aguditzaren 
com per haver-lo d'internar de nou. El seu retorn a l'activitat artística seria marcat 
per una nova exposició individual, ara a la Sala Rovira, també de Barcelona, 
iniciada el 14 de desembre del 1963 i tancada ja el 1964, el 3 de gener. En 


aquesta ocasió el catàleg tornà a incloure presentació escrita, i el seu autor seria 


5 Els catàlegs de les exposicions individuals de Jansana es conserven a la biblioteca del Museu 
Nacional d'Art de Catalunya, en més d'un cas duplicats, a part d'altres col.leccions menys 
completes a la Biblioteca de Catalunya, a l'Institut Amatller d'Art Hispànic o a l'Arxiu Històric 
de la Ciutat de Barcelona. 


ara Rafael Benet, que hi feia una el lípticament elegant al-lusió a la desgràcia de 
la que acabava de sortir Jansana, en dir que “la dolor de la vida no ha marcit les 
[seves] condicions innates, sinó que —un cop recobrat- les ha esmolades”. 

Benet situava l'obra d'aquell Jansana que era “ben bé ell: personal per la 
Gracia de Déu” 1 “pintor dotat d'una certa fantasia i d'un indubtable impuls”, en 
la línia que venia de Nonell passant per Les Arts i els Artistes, l'Agrupació Courbet, 
els Evolucionistes o el saló Nou Ambient. Era la mateixa línia, doncs, en la que 
s'inseria l'obra del propi Benet, antic puntal dels Courbet, i que havia estat, val 
a dir, la línia central en l'evolució de la pintura catalana del primer terç del segle 
XX, fortament pressionada ja aleshores, però, per l'avantguardisme triomfant, 
que si abans de la guerra tenia entre nosaltres una presència més aviat llunyana 
—la dels Miró i Dalí era a París més que no aquí—, a la postguerra ja s'estava 
imposant amb total rotunditat. Per això Benet reconeixia en Jansana el fet de ser 
actual sense "haver abdicat mai del món visible" i no haver caigut "en la davallada 
de la moda”, en allò que Benet qualificava de “gregarisme internacional", restant 
en aquella línia que ell considerava "de llibertat i de modernitat", perquè era la 
modernitat que el mateix Benet havia abraçat militantment en la seva joventut 
davant de l'academicisme aleshores encara ben viu, però també de les 
reminiscències modernistes i encara de l'idealisme del Noucentisme més oficial. 

El 1966, del 11 al 24 de febrer, a les Galeries Syra, Jansana tornà a exposar 
individualment, però ara altre cop sense presentador. I una nova individual seva 
tindria lloc a la mateixa Syra el 1968 —maig— presentada ara per Joan Cortès. 
Lluny de Barcelona, el febrer de 1969, exposà a la sala Arthogar de Bilbao, 
presentat per Rafael Santos Torroella". 

Rafael Benet va fer-li una nova presentació, la de la individual celebrada a 
la Sala Vayreda, de Barcelona, del 30 d'abril al 14 de maig del 1971. Allà 
Benet, amb la prosa enrevessada que alguns cops gastava, i tot fent esment de 
l'harmonia fauve de la que Jansana era ben bé fill, subratllava que "en aquelles 
pintures siguin a l'oli o be gouaches i en dibuixos al carbó, ens dónes amb 
caligrafia inspirada, veritables arpegis d'eloqiient plasticitat regida en les 
pintures, en primer terme pel color amb tota puixança". I feia notar també la 
que seria una de les aportacions més personals del pintor barceloní: "tu ets el 
pintor d'aquests carrers de Barcelona: que has fet tan pictòrics els carrers de 
l'eixampla sense pintoresc". I era cert que Jansana havia pres molt sovint per 


6 A Bilbao, Jansana ja hi havia exposat individualment anys enrere, a la galeria Studio, del carrer 
Correo 23, en data tanmateix desconeguda, ja que el catàleg només indica que va ser del 21 al 31 
d'octubre, sense dir-ne l'any. ` Tant Cortès, com Santos, com el mateix Benet coincidien amb 
Jansana a la Penya La Punyalada, grup d'artistes, crítics i col-leccionistes instituït el 1964, que es 
reunien fins els anys setanta al restaurant La Punyalada, de Passeig de Gràcia de Barcelona, i que 
havien instituit un premi de pintura amb aquest nom el 1965. 


pretext plàstic de les seves realitzacions els carrers de la ciutat, i no sols de 
l'Eixample com apuntava Benet, sinó també de Gràcia o dels sectors sense 
història ni finesa que lliguen la Barcelona estricta amb els antics pobles annexats. 
Però tampoc deixava de valorar Benet les seves figures, ja que Jansana fou 
també un extraordinari captador de fesomies vives, aspecte que queda sovint 
eclipsat pel seu més present paisatgisme. 

També a la Sala Vayreda, de l'11 al 24 de novembre del 1972, una nova 
individual de l'artista, que portava per títol Italia por Jansana, patrocinada per 
l'E.N.I.T. —Pens oficial del turisme italià—, no tenia presentador, tot i que era 
una mostra important per quant el pintor tornava d'un viatge de molt d'èxit, en 
el que guanyà inesperadament medalla d'or del concurs “Cadorago Lario”, de 
Como, i li havien estat adquirits quadres als museus d'art modern de la 
Fondazione Pagani de Milà, i al de Montecatini. 

Una àmplia individual seva tindria lloc a la Galeria Subex, del 3 al 20 de 
maig del 1974, fundada i dirigida per dos joves historiadors de l'art, Manuel 
Gudiol i Joan Ramon Triadó —aquest que molt aviat s'integraria com a professor 
d'història de l'art a la Universitat de Barcelona—, amb un catàleg més ampli i ric 
en reproduccions que els habituals, que fou presentat per mi mateix. 

Del 26 de febrer al 13 de març del 1977 exposà —amb Josep Maria Serra- a 
la Galeria Clariana de Vic, i del 3 al 17 de maig del 1977 va fer una individual a 
la galeria d'art barcelonina Madei. A totes dues mostres posà un breu text d'ell 
mateix introduint el catàleg. 

Ja no hi va haver noves exposicions individuals del pintor. Al llarg de la seva 
carrera Rafael Benet va ser l'únic presentador que repetí. I és que Jansana quan 
parlava de Benet ho feia amb el respecte que es dedica només a un mestre. 


Francesc Fontbona 


Annexos 


Presentació a l'exposició Jansana 


de la Sala Rovira del 1963-64: 


“J. ORIOL JANSANA 

Per allà els anys 30 féu la seva primera exposició, des d'aleshores 
s'ens mostrà com a pintor dotat d'una certa fantasia i d'un indubtable 
impuls. Es dels hereus de l'art vivent, des d'aquells temps en els 
quals era ben difícil mantenir-se amb independència: un dels hereus 


de Nonell a travers de la gent més jove de Les Arts i els Artistes, 
dels Courbet, dels Evolucionistes, dels del Nou Ambient... 


CATALEG 


. Font dels nens (Parc de la Ciuta Lla). 
Església >> ē > 
Camí $ 


Institut Verdaguer »  » 
Parterre -i 
Galeria (Interior) — 
Galeria > 

Real Club Tennis Barcelona 
Plaça de Catalunya 
Carrer Córcega 

. Carrer Princesa 

Plaça Duc de Medinaceli 
Parets blanques (Marroc, Tetuan) 


> 


con nsepr 


Es 


14. Riera (Sant Joan Despí) 

15. Jardí Can Codorniu (Sant Sadurní) 
16. Jardí Can Codorniu » >» 

17. Paisatge » » 

18. Paisatge » > 

19. Carrer Nf 


20. Port (Bilbao) 
21, Entrada església (Montseny) 
22. Vall Sta, Maria Palautordera (Montseny) 
23. Pla de la Calma (Montseny) 

24, Turó de l'Home » 


25. Cal Ferrer > 
26. Nen (figura) 
27. Capdenoi » 

28. Gemma > 

29. Porta de la Pau 

30. Marina 


a | J. ORIOL JANSANA 


Per allá els anys 30 féu la seva primera exposició, 
des d'aleshores s'ens mostrà com a pintor dotat 
d'una certa fantasia i d'un indubtable impuls. Es 
dels hereus de l'art vivent, des d'aquells temps 
en els quals cra ben difícil manifestar-se amb 
independència: un dels hereus de Nonell a travers 
de la gent més jove de Les Arts i els Artistes, 
dels Courbet, dels Evolucionistes, dels del Nou 
Ambient... 


Resta en aquesta líuia de llibertat i de modernitat. 
Actual, diria, però sense no haver abdicat mai del 
món visible, perquè la seva sensibilitat directa 
és renovada eu tot instant, ja que Jansana, per 
aquesta virtualitat no ba estat mai dels que s'han 
esvalt per a dissimular la misèria de visió, com 
tampoc, per aquest dó del bon veure ha desacre- 
ditat la realitat. E 


La seva posició és la més difícil: ésser cada vegada 
més nou, participant del món visible, No ha cai- 
gut es la devallada de la moda: en el egregarisme 
internacional». Es ben bé ell: personal per la 
: Gracia de Déu. La dolor de la vida no ha marcit 
S A E À R OV TRA les condicions inúates, sinó que-un cop recobrat- 
RAMBLA DE CATALUNYA, 62 - BARCELONA RS Diria 


EE RAFAEL BENET 
INAUGURACIÓ 
Dissabte, dia 14, a les sis de la tarda 


Del 14 de desembre al 3 de gener del 1964 Canillo (Andorra). 16 de novembre del 1963 


Catàleg de l'exposició de Jansana a la Sala Rovira amb la presentació a 
càrrec de R. Benet. 1964. 


Resta en aquesta línia de llibertat i de modernitat. Actual, diria, 
però sense no haver abdicat mai del món visible, perquè la seva 


EXPOSICIÓ 
DE PINTURA 


CATALEG 


1. Bilbao 
2. Sam Sebastián 
3. París 


SANA 


4. Pare Ciutadella (Barcelona) 
5alS. Arenys de Mar 
9 al 14. Carrers de Barcelona 

15. Port de Barcelona 

16 al 19. Platjes d'Arenys 
20. Plvellons de Fusta i Vidre 
21. Bodegó de Caça 
2 al 32. Gomaches: Caps i Bustos 
Hernani, Arenys de Mar, etc. 


DEL 30 D'ABRI. AL 14 DE MAIC 1971 


SALA VAYREDA 


RAMBLA CATALUNYA, IUG 
TELÈFON 227 37 01 


BARCELONA-8 


A. ORIOL JANSANA 


Si, per la voluntat d'un home sensible com tu es pot 
assolir de tan en tan alguna sorpresa. Ara, precisament, en 
aquelles pintures siguin a l'oli o bé gouaches i en dibuixos 
al carbó, ens dónes amb caligrafía inspirada, veritables arpe- 
gisis d'eloquent plasticitat regida en les pintures, en primer 
terme pel color amb tota puixança, 

Y no tan solament aquesta expressió en fuga lliure, 
espontània-mestrívola-assenyada, l'has assolida en el pai- 
satge, especialment en el paisatge urbà. (En pavellons de 
fusta i de cristall on els accents vermells ben col'locats ens 
donen la clau d'una harmonia fauve — tenint en compte que 
tu ets el pintor d'aquells carrers de Barcelona: que has fet 
tan pictòrics els carrers de l'eixampla sense pintoresc. Com 
amb el realisme més serè i penetrant has posat l'ull damunt 
el desordre amuntegat de les platges dels pescadors). sinó en 
la figura, En grups sota els tenderols, menjats per l'insolació 
o bé en caps i bustos femenins tan puixants, d'una dicció 
lliure i idònia. 


Em plau, si tu ho vols, posar el meu nom damunt del 


teu altra vegada en el catàleg d'aquesta Exposició. Em sento 
feliç al fer constar la meva satisfacció pel fet de que tu has 
aconseguit quelcom nou, al inenys mes fortament enllaçat 


en una evident coherència. 


- Rafael Benet 


Catàleg de la mostra de Jansana a la Sala Vayreda amb la 
presentació de R. Benet 1971. 


sensibilitat directa és renovada en tot instant, ja que Jansana, per 
aquesta virtualitat no ha estat mai dels que s'han esvait per a 


dissimular la misèria de visió, com tampoc, per aquest dó del bon 
veure ha desacreditat la realitat. 

La seva posició és la més difícil: ésser cada vegada més nou, 
participant del món visible. No ha caigut en la davallada de la moda: 
en el “gregarisme internacional". Es ben bé ell: personal per la Gràcia 
de Déu. La dolor de la vida no ha marcit les condicions innates, 
sinó que —un cop recobrat- les ha esmolades. 


RAFAEL BENET 


Presentació a l'exposició Jansana 


de la Sala Vayreda del 1971: 


“A ORIOL JANSANA 

Sí, per la voluntat d'un home sensible com tu es pot assolir de tan 
en tan alguna sorpresa. Ara, precisament, en aquelles pintures siguin 
a l'oli o be gouaches i en dibuixos al carbó, ens dónes amb caligrafía 
inspirada, veritables arpegis d'eloqiient plasticitat regida en les 
pintures, en primer terme pel color amb tota puixança. 

Į no tan solament aquesta expressió en fuga lliure, espontània- 
mestrívola-assenyada, l'has assolida en el paisatge, especialment en 
el paisatge urbà. (En pavellons de fusta i de cristall on els accents 
vermells ben col-locats ens donen la clau d'una harmonia fauve — 
tenint en compte que tu ets el pintor d'aquests carrers de Barcelona: 
que has fet tan pictòrics els carrers de l'eixampla sense pintoresc. 
Com amb el realisme més serè i penetrant has posat l'ull damunt el 
desordre amuntegat de les platges dels pescadors), sinó en la figura. 
En grups sota els tenderols, menjats per l'insolació o bé en caps i 
bustos femenins tan puixants, d'una dicció lliure i idònia. 

Em plau, si tu ho vols, posar el meu nom damunt del teu altra 
vegada en el catàleg d'aquesta Exposició. Em sento feliç al fer constar 
la meva satisfacció pel fet de que tu has aconseguit quelcom nou, al 
menys mes fortament enllaçat en una evident coherència. 


Rafael Benet" 


